Eesti Puhkpillimuusika Ühingu juhatuse protokoll 15.09.2013. Tallinnas

Kohal: Harry Illak, Andres Avarand, Peeter Änilane, Kaido Kivi, Jüri Takjas, Bert Langeler ja Valdo Rüütelmaa.

Puudujaid ei olnud.

Esimesel päevakorrapunktil osalesid ENPO dirigendid Sirly Illak ja Riivo Jõgi.

Päevakord:
1. Ülevaade ENPO asjade üleandmisest. (Teemat juhib Peeter).
Änilane: Eesti Noorte Puhkpilliorkestri asjade üleandmine vajab täpsustamist.
Sirly Illak: Sooviksin ENPO mängijate nimekirja ja inventari nimekirja ning teada, kus inventar asub. Mis on saanud ENPO võidetud kinkekaartidest?
Änilane: Peaks olema asjadest selge ülevaade. Praegu on palju lahtiseid otsi.
Rüütelmaa: Inventar on olemas. Trummikomplekt asub praegu EMTAs.
S. Illak: Kellelt saab praeguste ENPO mängijate nimekirja.
Rüütelmaa: Nimekirja EPÜs ei ole ja seda saaksite küsida Aavo Otsalt. 
Otsus: Peeter Änilane aitab korraldada inventari üleandmist uutele ENPO dirigentidele.
 2. Ülevaade EPÜ poolaasta eelarvest. Kulude ja tulude plaan aasta lõpuni (Valdo)
V. Rüütelmaa: Raha antakse EPÜle projektide jaoks ja jooksvateks kuludeks ühingule on riigitoetus. Palgarahasid on käesoleval hetkel puudu vastutavale  sekretärile ja raamatupidajale. Riigitoetus peaks laekuma septembris. Vaja on maksta CISMi liikmemaks. Tasutud on tänase seisuga telefon ja internet. EPÜl muid võlgnevusi ei ole.
Bert Langeler: Sooviksin näha Võsu Viisi lõppeelarvet. Minule ei ole selge Võsu Viisi rahade liikumine. Kas saaks täiendavat informatsiooni?
Otsus: On vaja koostada 2014 aasta prognoositav eelarve 2013 aasta eelarve põhjal.
  
 3. CISMi aastakoosolekust 2014 Eestis. (Harry) 
H. Illak: Oleme võlgu CISMi aastamaksu, mis tuleks tasuda. Kõik dirigendid ja EPÜ liikmed saaksid tulla vaatama Viljandis CISMi kokkutulekut. Kuulutada näiteks välja oktettide võistumängimine. Bert käib Austrias ja tagasitulles on tal täpsem info.
Otsus: Oodata ära Bert Langeleri Austrias CISMi koosolekul osalemine ja siis koostada plaan ja tegutseda vastavalt sellele, kuidas saab olema CISMi aastakoosolek Viljandis.

 4. Kalenderplaan 2014 seisust (Kaido)
K. Kivi: On vaja selgeks teha, mida me plaanime. Näiteks laulupidude eelproovid. EPÜ kodulehele oleks vaja üles panna kõik sündmused.
H. Illak: Meil on vaja eelarvet, mis meil on plaanis, siis saame tegevust planeerida.
K. Kivi: Teame, et tuleb Võsu Viis, Võru Vaskpillipäevad jt.
H. Illak: Ettepanek Kaidole teha planeeritud ürituste kalender. Seda saavad kõik täiendada.
Avarand: Tuleks teha ka arendustegevust. Näiteks asutada noodikirjastus.
Otsus: Kõigepealt teha kalendripõhi Kaidol 15. oktoobriks 2013
  
 5. EPÜ 10 Estonias 19.10.2013 (Valdo). 
Rüütelmaa: Kontserdiplaan on selline. Kokku on lepitud kõigi orkestritega, kellele on ettepanek tehtud EPÜ 10. aastapäeva kontserdil esineda. Kutsutud on kõik Turniiril 2013 I ja II koha saavutanud orkestrid, ning Eesti Politsei- ja Piirivalveorkester, VOP ja G. Otsa nim. Muusikakooli puhkpilliorkester.
Esinevad: Eesti Noorte Brass, Kaitseliidu Tallinna Maleva orkester, Tallinna Tehnikaülikooli puhkpilliorkester, Puhkpilliorkester Saku, Keila Linnaorkester,  Vabariiklik Orkestrijuhtide Puhkpilliorkester, Tallinna G. Otsa nim. Muusikakooli puhkpilliorkester ja Eesti Politsei ja Piirivalveameti Puhkpilliorkester.
Toomas Peterson on teinud toreda ettepaneku lõpetada kontsert ühislooga. Pakutud on Händeli „Tulevärgimuusika“ I osa. Vaja on otsustada, kes juhatab.
Takjas: Teen ettepaneku – Harry Illak 
Otsus: Kontserdi lõpus mängib ühendpuhkpilliorkester kaks lugu, mida juhatab Harry Illak. Üks lugudest on Händeli „Tulevärgimuusika“ I osa, teine A. Regi „Põhjala“. 
Kontserdiplaan on aktsepteeritud ja ühislugude ning nende nootidega tegeleb Harry Illak.
 
 6. EPÜ teenetemärgi statuudist (Valdo eestvedamisel)
Otsus: Statuut kinnitatud ja võetud aluseks teenetemärkide andmisel. EPÜ 10 aastapäeva kontserdil antakse välja 10 EPÜ hõbedast teenetemärki. Teatada kõigile EPÜ liikmetele, et neil on võimalus esitada kandidaate. EPÜ juhatuse liikmed pakuvad välja igaüks 15 kandidaati pingereas. Sealt selguvad hõbemärgi saajad. Saata välja pressiteade.
 
 7. EST-NOKi reglement ja kohustuslikud palad.
Otsus: Ülevaadatud EST-NOKi reglement. Sisse viidud parandused. Konkurss toimub A, B, C ja D grupis. A, B ja C grupp Tallinnas, D grupp Viljandis.
Konkursi kohustuslikud palad otsivad välja Bert Langeler, Peeter Änilane ja Valdo Rüütelmaa.
  
 8. VOPi teemad (küsimused täpsustab Bert)
Langeler: Kas VOP on liiga suur? Kas VOPi pillirühmad on õige suurusega?
Otsus: VOPi küsimused arutatakse läbi VOPi juhatuse koosolekul. 
 
 9. Mis saab EPÜ arengukavast? (Harry)
Otsus: Arengukava töörühma kokkukutsumine tuleb teha. Ootame kultuurkapitalist taotluse vastust. Koosoleku paiga koos ööbimisega organiseerib Pärnumaal (Jõulumäel) Kaido Kivi.
 
 10. Balti Puhkpilliorkestri foorum Riias.
Otsus: Bert Langeler ja Valdo Rüütelmaa on foorumil kohal ja esindavad EPÜd.
Olemas on Eestit ja EPÜd tutvustav laud. Toimub 30. minutiline Eesti muusika kontsert (juhatab Valdo Rüütelmaa). 

 11. EPÜ liikmete andmebaasist
Otsus: Andmebaasi täiendamist tuleb jätkata. 

koosolekut juhatas: Harry Illak

protokollis: Valdo Rüütelmaa